L 104/20 Jurnalul Oficial al Uniunii Europene 21.4.2007 REGULAMENTUL (CE) NR. 439/2007 AL COMISIEI din 20 aprilie 2007 de punere în aplicare a Deciziei 2006/526/CE a Consiliului privind relațiile dintre Comunitatea Europeană, pe de o parte, și Groenlanda şi Regatul Danemarcei, pe de altă parte COMISIA COMUNITĂȚILOR EUROPENE, având în vedere Tratatul de instituire a Comunității Europene, având în vedere Decizia 2006/526/CE a Consiliului din 17 iulie 2006 privind relațiile dintre Comunitatea Europeană, pe de o parte, și Groenlanda și Regatul Danemarcei, pe de altă parte ()), în special articolul 9, având în vedere Regulamentul (CE, Euratom) nr. 1605/2002 al Consiliului din 25 iunie 2002 privind Regulamentul financiar aplicabil bugetului general al Comunităților Europene (?), întrucât: (1) Decizia 2006/526/CE (denumită în continuare „decizia”) prevede adoptarea de către Comisie a dispozițiilor de punere în aplicare privind partea a doua a deciziei în strânsă consultare cu Guvernul local din Groenlanda și Guvernul Danemarcei în cadrul procedurii de parteneriat. (2) Dispozițiile adoptate de Comisie în temeiul articolului 9 din decizie trebuie să fie compatibile cu principiile de bună gestiune financiară, parteneriat, complementaritate şi de subsidiaritate şi să garanteze că Guvernul local din Groenlanda își însuşeşte procesul de dezvoltare şi asigură, împreună cu Comisia, o auditare și o monitorizare adecvate. (3)  În temeiul articolului 11 alineatul (2) din decizie și luând în considerare necesitățile specifice şi capacitățile Guvernului local din Groenlanda şi modalitatea în care acesta gestionează cheltuielile publice, acestuia ar trebui să i se acorde asistență financiară sub formă de ajutor bugetar. (4) Ar trebui stabilite dispoziții în vederea preparării și adoptării de către Guvernul local din Groenlanda şi Comisie a unui Document de programare indicativ pentru dezvoltarea durabilă a Groenlandei, menționat la articolul 6 din decizie, şi pentru punerea în aplicare, () JO L 208, 29.7.2006, p. 28. (?) JO L 248, 16.9.2002, p. 1. Regulament, astfel cum a fost modificat ultima dată prin Regulamentul (CE) nr. 1995/2006 (O L 390, 30.12.2006, p. 1). urmărirea, evaluarea și examinarea acestuia, precum și pentru raportare. Aceste dispoziții trebuie să regle- menteze participarea Comisiei la activitățile respective. (5) Măsurile prevăzute în prezentul regulament au făcut obiectul unei consultări cu Guvernul local din Groenlanda şi Guvernul Danemarcei. (6)  Măsurile prevăzute în prezentul regulament sunt conforme cu avizul Comitetului Groenlanda instituit prin articolul 10 din decizie, ADOPTĂ PREZENTUL REGULAMENT: Articolul 1 Obiect Prezentul regulament stabileşte procedurile de programare, aplicare, monitorizare, examinare și evaluare a asistenței financiare comunitare acordate Groenlandei, gestionate de Comisie de la 1 ianuarie 2007 până la 31 decembrie 2013, în conformitate cu dispozițiile Deciziei 2006/526/CE și ale Regulamentului financiar aplicabil bugetului general al Comuni- tăților Europene. Articolul 2 Complementaritate și parteneriat (1) Programarea, aplicarea, monitorizarea, examinarea și evaluarea sprijinului se efectuează în strânsă consultare între Guvernul local din Groenlanda, Guvernul Danemarcei și Comisie. (2)  Guvernul local din Groenlanda se asigură că autoritățile locale și societatea civilă sunt consultate corespunzător în timpul procesului de programare. (3)  Guvernul local din Groenlanda, Guvernul Danemarcei și Comisia promovează coordonarea și coerența măsurilor adoptate în temeiul prezentului regulament, a măsurilor finanțate din FED şi a operațiunilor efectuate de Banca Europeană de Investiţii pe de o parte, și a finanțărilor de la Guvernul Danemarcei, pe de altă parte.